Balanghayan kan Tagalog

An Balanghayan kan Tagalog iyo an láwas kan mga susundun na pigsasaladawan an estruktura nin mga ekspresyon sa Tataramon na Tagalog, an tataramon kan rehiyon Tagalog kan Filipinas.

Sa Tagalog, igwang walóng pangenot na mga parte kan pagtataram: mga berba, mga pangngaran, mga pan-urí, mga pan-sabay, mga pan-uyon, mga panhalip, mga pangatnig asin partikulo. An tataramon na Tagalog igwang diit na pigbágo na tono. Pigbágo an tono kan mga Panhalip para sa bilang; asin mga berba, para sa pokus, aspeto asin sa boses.